बच्चों ने नाटक पेश कर लोगों को पाखंडियों से बचने का दिया संदेश
लॉब्लॉसम स्कूल साउथ सिटी में क्रिसमस ग्रैंड कार्निवाल-कम-फेट शुक्रवार को हुई। इसमें एक ही जगह पर पांच हजार स्टूडेंट्स और पेरेंट्स ने हिस्सा लेकर खूब मस्ती की। ग्राउंड के एक तरफ लगे विभिन्न गेम्स स्टाल का बच्चे आनंद उठा रहे थे, तो दूसरी तरफ डीजे फ्लोर पर थिरक रहे थे। स्टूडेंट्स ने फन गेम्स के साथ-साथ रोक क्लाइंबिंग, जेल-बेल, फार्मूला वन रेसिंग एंड डब्बल योर मनी, लक्की डिप और कैसिनो के साथ ही ज्ञान को प्रोत्साहित करने के लिए साइंस और मैथेमेटिक्स के मॉडल, आर्ट एंड क्राफ्ट में टैलेंट दिखाया। यहीं नहीं क्रिसमस पर्व को आकर्षक बनाने के लिए जीसस क्राइस्ट के जन्म की झलक दिखाने के लिए लघु नाटिका भी दिखाई गई। प्रभु यीशु की शिक्षाएं और संदेश भी बताए गए। बच्चों ने कैरल भी गाई। दो से पांच साल के बच्चों ने माडलिंग में अदाएं दिखाई तो तीन से छह साल के बच्चों ने ड्राइंग एंड कलर कंपीटिशन में हिस्सेदारी निभाई। कार्निवाल की ओपनिंग चेयरमैन संजीव मड़िया ने की। प्रिंसिपल वंदना मड़िया ने कहा कि बच्चों की बेइंतहा मेहनत और अध्यापकों के सहयोग से कार्निवाल को डिफरेंट और आकर्षक बनाया है, जो हर वर्ग के लिए फन एंड नालेज बेस्ड थीम पर था। मंगला, शैली गोयल, नेशनल आर्ट विनर अंजलि निर्णायक मंडल में थीं। डायरेक्टर रुहानी कोहली ने कहा कि कार्निवाल को सफल बनाने के लिए कार्य करने वाले स्टूडेंट्स को प्रोत्साहित किया।
फेट के दौरान स्कूल के दो से पांच साल के बच्चे जब मॉडलिंग करने के लिए रैंप पर उतरे तो दर्शकों ने उनका तालियों से स्वागत किया।
बच्चों ने नाटक पेश कर संदेश दिया कि जो बाबा यह दावा करते हैं कि वे असंभव को संभव बना सकते हैं हकीकत में वे लोगों की मजबूरी का फायदा उठा कर सिर्फ पैसा कमाते हैं। हमें ऐसे पाखंडियों से दूर रहना चाहिए।
hin_Deva hin_Deva hin_Deva hin_Deva